**PILOT STUDIJA PROJEKTA „POSTANI VIDLJIV“**

**Rezultati ankete**

**Uvod**

HVIDRA Ivanić Grad je u partnerstvu s Gradom Ivanić-Grad, za potrebe javnog natječaja Ministarstva branitelja „*Psihološko i socijalno osnaživanje te podizanje kvalitete življenja hrvatskih branitelja, hrvatskih branitelja s invaliditetom, HRVI, stradalnika i članova obitelji smrtno stradalog, zatočenog ili nestalog hrvatskog branitelja iz Domovinskog rata*“ u svibnju 2016. godine predložila provođenje projekta pod nazivom Branitelji za branitelje „Postani vidljiv“.

Populacija branitelja Otoka Ivanića (zajedničko područje Grada Ivanić-grada te općina Križ i Kloštar Ivanić) čini oko 2000 branitelja. Kako ne postoje detaljne analize ove braniteljske populacije, temeljem kojih bi se dobio uvid u njihove osnovne životne situacije i potrebe, predloženo je stvaranje baze podataka temeljem koje bi se mogle identificirati i izlučiti rizične skupine branitelja u odnosu na njihovu nepovoljnu socijalnu, materijalnu, zdravstvenu ili obiteljsku situaciju.

Iako Ministarstvo branitelja nije prihvatilo projekt (u cijelosti), neke od predviđenih aktivnosti su realizirane.

Tijekom 2016. godine, sačinjen je upitnik te provedena anketa na uzorku 232 ispitanika, za potrebe prikupljanja podataka o nekim socio-demografskim pokazateljima ali i samoprocjeni branitelja o njihovu položaju u društvu. U skladu s nazivom projekta – branitelji za branitelje - anketu su proveli branitelji volonteri odlaskom u braniteljske domove i obitelji. Nositelji aktivnosti su upoznali javnost s preliminarnim rezultatima ankete kroz specijaliziranju emisiju HRT-a „Veterani mira“. Zbog pozitivnih i brojnih odjeka emisije i same akcije „Postani vidljiv“, tijekom 2017. godine, anketa je provedena na dodatnih 320 ispitanika.

**Metodološki okvir**

Sukladno svrsi projekta, za ciljeve projekta su postavljeni:

Cilj 1) izrada socijalne slike svih branitelja Otoka Ivanića (osnovni sociodemografski pokazatelji);

Cilj 2) upoznavanje javnosti i senzibilizacija javnosti s problemima braniteljske populacije;

Cilj 3) socijalno osnaživanje i podršku hrvatskim braniteljima i njihovim obiteljima kroz radionice.

Uzorak ispitanika

Uzorak ispitanika čine branitelji nastanjeni na području Otoka Ivanića i koji su tijekom Domovinskog rata sudjelovali u djelatnom, pričuvnom ili kombiniranom sastavu postrojbi HVa i/ili MUPa.

Uzorak varijabli

Za potrebe ovog istraživanja 2016. godine sačinjen je anketni upitnik (Privitak 1) koji se sastoji od ukupno 22 nominalne varijable podijeljene u tri smislene cjeline:

1. **Sociodemografska obilježja** (*Dob; Spol; Radni status; Vrsta prihoda; Bračni status; Osobe s kojima živi; Stambeno pitanje.*)
2. **Pripadnost postrojbama i članstvo u udrugama** (*Ratni status; Vrste postrojbi; Naziv postrojbe; Angažman; Jedinica lokalne uprave; Članstvo u udrugama; Naziv udruge.*)
3. **Stavovi** *(Položaj branitelja;* *Odgovornost za položaj branitelja; Prijedlozi poboljšanja položaja branitelja; Zdravstvene poteškoće; Zadovoljstvo liječnikom; Veteranske bolnice; Braniteljski domovi; Potpora države za smještaj u braniteljski dom.)*

Metode prikupljanja i obrade podataka

Pod uvjetima poštovanja etičkih načela, podaci su prikupljani na sljedeći način:

* U skladu s nazivom projekta – branitelji za branitelje - anketu su proveli branitelji volonteri odlaskom u braniteljske domove i obitelji.
* Anketa je provedena na uzorku od ukupno 551 ispitanika na način da je popunjavana u dvije faze: u preliminarnoj fazi tijekom 2016. godine sudjelovalo je 232 ispitanika; a tijekom 2017. godine u završnoj fazi je sudjelovalo dodatnih 319 ispitanika.
* Učinjena je analiza osnovnih distribucija na sociodemografskim varijablama (7), varijablama pripadnosti (7) te stavova (5).

Slijedi tablični prikaz frekvencija (N) i relativnih frekvencija (%) pojedinih odgovora na navedenim varijablama.

Varijable iz skupine Stavovi: *Odgovornost za položaj branitelja; Prijedlozi poboljšanja položaja branitelja; Zdravstvene poteškoće* su kvalitativno analizirane.

Deskriptivna analiza uzorka

**TABLICA 1. Dob ispitanika (rekategorizirano)**

|  |  |  |
| --- | --- | --- |
| **DOBNA SKUPINA** | **N** | **%** |
| 41-50 (mlađi) | 232 | 42,1 |
| 51-61 (srednji) | 245 | 44,47 |
| 62-82 (stariji) | 74 | 13,43 |
| UKUPNO | 551 | 100 |

**TABLICA 2. Spol**

|  |  |  |
| --- | --- | --- |
| **KATEGORIJA** | **N** | **%** |
| M | 546 | 99,1 |
| Ž | 5 | 0,9 |
| UKUPNO | 551 | 100 |

**TABLICA 3. Radni status**

|  |  |  |
| --- | --- | --- |
| **KATEGORIJA** | **N** | **%** |
| Zaposlen | 237 | 43,19 |
| Samostalni obrtnik | 4 | 0,73 |
| Poljoprivrednik | 14 | 2,54 |
| Umirovljenik - civilni | 76 | 13,79 |
| Umirovljenik - vojni | 136 | 24,68 |
| Nezaposlen | 84 | 15,43 |
| UKUPNO | 551 | 100 |

**TABLICA 4. Vrsta prihoda**

|  |  |  |  |
| --- | --- | --- | --- |
| **KATEGORIJA** | | **N** | **%** |
| Prihod od vlastitog rada | | 19 | 3,49 |
| Osobni dohodak | | 238 | 43,19 |
| Opskrbnina | | 10 | 1,82 |
| Korisnik prava iz sustava  socijalne zaštite | | 20 | 3,63 |
| Bez prihoda | | 55 | 9,98 |
| Mirovina | Vojna | 136 | 24,68 |
| Civilna | 76 | 13,79 |
| UKUPNO | | 551 | 100 |

**TABLICA 5. Bračni status**

|  |  |  |
| --- | --- | --- |
| **KATEGORIJA** | **N** | **%** |
| Oženjen/udata | 398 | 72,23 |
| Razveden(razvedena | 63 | 11,43 |
| Udovac/udovica | 14 | 2,54 |
| Samac – Neoženjen/neudata | 74 | 13,43 |
| Živi u vanbračnoj zajednici | 2 | 0,36 |
| UKUPNO | 551 | 100 |

**TABLICA 6. Osobe s kojima živi**

|  |  |  |
| --- | --- | --- |
| **KATEGORIJA** | **N** | **%** |
| Živi u bračnoj zajednici | 390 | 70,78 |
| Živi sam | 80 | 14,52 |
| Živi sa djecom (Razveden/razvedena) | 29 | 5,26 |
| Živi sa članovima šire obitelji | 49 | 8,89 |
| Živi u vanbračnoj zajednici | 2 | 0,36 |
| Smješten u udomiteljsku obitelj | 1 | 0,18 |
| Ukupno | 551 | 100 |

**TABLICA 7. Riješeno stambeno pitanje**

|  |  |  |
| --- | --- | --- |
| **KATEGORIJA** | **N** | **%** |
| Da | 471 | 85,48 |
| Ne | 80 | 14,52 |
| UKUPNO | 551 | 100 |

**TABLICA 8. Ratni status**

|  |  |  |
| --- | --- | --- |
| **KATEGORIJA** | **N** | **%** |
| Dragovoljci | 230 | 41,74 |
| Dragovoljci  RVI | 72 | 13,1 |
| DRAGOVOLJCI  UKUPNO | 302 | 54,81 |
| Veterani | 232 | 42,11 |
| Veterani  RVI | 17 | 3,09 |
| VETERANI  UKUPNO | 249 | 45,19 |
| **RVI UKUPNO** | 89 | 16,15 |
| UKUPNO | 551 | |

**TABLICA 9. Sudjelovanje u vrstama postrojbi tijekom Domovinskog rata**

|  |  |  |  |
| --- | --- | --- | --- |
| **KATEGORIJA** |  | **N** | **%** |
| SAMO HV | Samo djelatni sastav | 26 | 4,72 |
| Samo pričuvni sastav | 399 | 72,41 |
| I djelatni i pričuvni sastav | 28 | 5,08 |
| Ukupno |  | 453 | 82,21 |
|  |  |  |  |
| SAMO MUP | Samo djelatni sastav | 35 | 6,35 |
| Samo pričuvni sastav | 15 | 2,72 |
| Specijalna policija | 6 | 1,09 |
|  | I djelatni i pričuvni sastav | 1 | 0,18 |
| Ukupno |  | 57 | 10,35 |
|  |  |  |  |
| MUP i HV | Djelatni sastav obje postrojbe | 2 | 0,36 |
| Pričuvni sastav obje | 25 | 4,54 |
| Kombinirano | 14 | 2,54 |
| Ukupno |  | 41 | 7,44 |
|  |  |  |  |
| **UKUPNO** |  | **551** |  |

**TABLICA 10a. Fluktuacija branitelja Otoka Ivanića tijekom Domovinskog rata**

**- naziv postrojbe**

|  |  |  |
| --- | --- | --- |
| **NAZIV POSTROJBE** | **N** | **%** |
| 65 samb ZNG Ivanić-Grad | 385 | 69,88 |
| 56 samb ZNG Kutina | 9 | 1,63 |
| 132 samb Starigrad Paklenica | 2 | 0,36 |
| 300 logistička bojna | 16 | 2,9 |
| 51 samb ZNG Vrbovec | 1 | 0,18 |
| VO bojna MORH | 1 | 0,18 |
| 66 bojna VP Zagreb | 1 | 0,18 |
| 69 bojna VP Bjelovar | 5 | 0,91 |
| 252 samostalna satnija veze Zagreb | 1 | 0,18 |
| 38 logistička bojna | 1 | 0,18 |
| 42 inženjersko topnička bojna | 1 | 0,18 |
| 280 vod GSOS RH | 1 | 0,18 |
| Bojna Zrinski Frankopan | 4 | 0,73 |
| Prvi hrvatski gardijski zdrug | 2 | 0,36 |
| Auto bojna MORH | 1 | 0,18 |
| Zaštitna četa GSHV | 1 | 0,18 |
| 313 logistička baza HRZ i PZO | 2 | 0,36 |
| Zrakoplovna skupina HRZ-a | 1 | 0,18 |
| Izviđačko diverzantska satnija 264. brigade Split | 1 | 0,18 |
| 14 domobranska pukovnija Slunj | 1 | 0,18 |
| 17 Domobranska pukovnija Sunja | 7 | 1,27 |
| 18 Domobranska pukovnija Gospić | 2 | 0,36 |
| 1 Gbr. „Tigrovi“ | 14 | 2,54 |
| 2 Gbr. „Gromovi“ | 20 | 3,63 |
| 5. Gbr. „Sokolovi“ | 1 | 0,18 |
| 7 Gbr. „Pume“ | 3 | 0,54 |
| 57 brigada „Marjan Celjak“ Sisak | 88 | 15,97 |
| 99 brigada Zagreb Peščenica | 1 | 0,18 |
| 101 brigada Zagreb Susedgrad | 2 | 0,36 |
| 105 brigada Bjelovar | 2 | 0,36 |
| 110 brigada Karlovac | 1 | 0,18 |
| 111 brigada Rijeka | 5 | 0,91 |
| 112 brigada Zadar | 10 | 1,82 |
| 115 brigada Požega | 1 | 0,18 |
| 118 brigada Gospić | 1 | 0,18 |
| 122 brigada Đakovo | 1 | 0,18 |
| 123 brigada Požega | 1 | 0,18 |
| 124 brigada Vukovar | 1 | 0,18 |
| 125 brigada Novska | 81 | 14,7 |
| 128 brigada Rijeka | 1 | 0,18 |
| 132 brigada Našice | 1 | 0,18 |
| 145 brigada Zagreb Dubrava | 19 | 3,45 |
| 148 brigada Zagreb Trnje | 46 | 8,35 |
| 149 brigada Zagreb Trešnjevka | 1 | 0,18 |
| 153 brigada Velika Gorica | 1 | 0,18 |
| 204 brigada Vukovar | 1 | 0,18 |
| MUP vatrogasna postrojba | 2 | 0,18 |
| PP Ivanić-Grad | 75 | 13,61 |
| PP Čazma | 1 | 0,18 |
| PP Pakrac | 2 | 0,36 |
| PU Zagrebačka | 1 | 0,18 |
| MUP RH sjedište | 3 | 0,54 |
| Prvi hrvatski redarstvenik | 1 | 0,18 |
| Jedinica specijalne policije „RIS“ | 13 | 2,36 |
| MORH | 3 | 0,54 |

**TABLICA 10b. Fluktuacija branitelja Otoka Ivanića tijekom Domovinskog rata**

**- brojčani prikaz**

|  |  |  |
| --- | --- | --- |
| Broj postrojbi (angažman) | N | % |
| 1 | 330 | 61 |
| 2 | 158 | 29 |
| 3 | 29 | 5 |
| 4 | 22 | 3,82 |
| 5 | 11 | 1 |
| Više od 5 | 1 | 0,18 |
|  |  |  |
| UKUPNO | 551 | 100 |

**TABLICA 11. Zastupljenost branitelja po jedinicama lokalne samouprave**

**u postrojbama HV i MUP**

|  |  |  |  |  |  |  |
| --- | --- | --- | --- | --- | --- | --- |
| **JEDINICA LOKALNE SAMOUPRAVE** | **65. SAMB ZNG**  **IVANIĆ-GRAD** | **N** | **%** | **OSTALE POSTROJBE** | **N** | **%** |
|  |  |  |  |  |  |  |
| IVANIĆ-GRAD |  |  |  |  |  |  |
|  | 140 | 25,41 | Postrojbe HV | 194 | 35,21 |
|  |  |  | Postrojbe MUP | 34 | 6,17 |
|  |  |  | Postrojbe HV i MUP | 11 | 2 |
| Ukupno Ivanić- Grad |  |  |  |  | 239 | 43,38 |
|  |  |  |  |  |  |  |
| KLOŠTAR IVANIĆ |  |  |  |  |  |  |
|  | 29 | 5,26 | Postrojbe HV | 38 | 6,9 |
|  |  |  | Postrojbe MUP | 3 | 0,54 |
|  |  |  | Postrojbe HV i MUP | 4 | 0,73 |
| Ukupno Kloštar Ivanić |  |  |  |  | 45 | 8,17 |
|  |  |  |  |  |  |  |
| KRIŽ |  |  |  |  |  |  |
|  | 215 | 39,02 | Postrojbe HV | 230 | 41,74 |
|  |  |  | Postrojbe MUP | 18 | 3,27 |
|  |  |  | Postrojbe HV i MUP | 19 | 3,45 |
| Ukupno Križ |  |  |  |  | 267 | 48,46 |
|  |  |  |  |  |  |  |
| UKUPNO |  |  |  |  | 551 | 100 |

**TABLICA 12. Članstvo u braniteljskim udrugama**

|  |  |  |
| --- | --- | --- |
| **KATEGORIJA** | **N** | **%** |
| Da | 289 | 52,45 |
| Ne | 262 | 47,55 |
| UKUPNO | 551 | 100 |

**TABLICA 13. Članstvo u braniteljskim udrugama**

|  |  |  |
| --- | --- | --- |
| **NAZIV UDRUGE** | **N** | **%** |
| UHDDR | 93 | 16,88 |
| HČZ Ivanić-Grad | 12 | 2,18 |
| UHVIDRA Ivanić-Grad | 55 | 9,98 |
| KVIN | 33 | 5,99 |
| USP-RIS | 10 | 1,82 |
| UHDVDR | 41 | 7,44 |
| UB HEP | 4 | 0,73 |
| UPTSP ZŽ | 1 | 0,18 |
| UBDR Posavina | 36 | 6,53 |
| UHVIDRA Križ | 40 | 7,26 |
| UHVIDRA Kloštar Ivanić | 2 | 0,36 |
| Udruga Bojna Frankopan | 2 | 0,36 |
| UB ZET | 1 | 0,18 |
| Udruga Crne mambe | 1 | 0,18 |
| HČZ Vrbovec | 1 | 0,18 |
| UB Čistoća Zagreb | 1 | 0,18 |
| UHBDDR | 4 | 0,73 |
| KDVIN | 16 | 2,9 |

**TABLICA 14. Mišljenje o položaju branitelja u društvu**

|  |  |  |
| --- | --- | --- |
| **STAV** | **N** | **%** |
| Jako dobar | 4 | 0,73 |
| Dobar | 70 | 12,7 |
| Loš | 349 | 63,34 |
| Jako loš | 128 | 23,23 |
| UKUPNO | 551 | 100 |

**TABLICA 15. Zadovoljstvo odnosom liječnika prema braniteljima**

|  |  |  |
| --- | --- | --- |
| **KATEGORIJA** | **N** | **%** |
| Zadovoljan | 357 | 64,79 |
| Nezadovoljan | 194 | 35,21 |
| UKUPNO | 551 | 100 |

**TABLICA 16. Bolnice samo za branitelje i njihove obitelji**

|  |  |  |
| --- | --- | --- |
|  | **N** | **%** |
| DA | 492 | 89,29 |
| NE | 59 | 10,71 |
| UKUPNO | 551 |  |

**TABLICA 17. Jeste li u budućnosti zainteresirani za smještaj u dom?**

|  |  |  |
| --- | --- | --- |
|  | **N** | **%** |
| Da | 439 | 79,67 |
| Ne | 108 | 19,6 |
| Možda | 4 | 0,73 |
| UKUPNO | 551 | 100 |

**TABLICA 18. Smatrate li da bi država trebala osigurati braniteljima smještaj**

**u domu za starije i nemoćne osobe?**

|  |  |  |
| --- | --- | --- |
| **KATEGORIJA** | **N** | **%** |
| Da | 536 | 97,28 |
| Ne | 15 | 2,72 |
| UKUPNO | 551 | 100 |

Temeljem gornjih tablica, vidljivo je da se raspon dobi ispitanika kreće od 41 do 82 godine, pri čemu su dobne skupine mlađih (41-50) i srednjih (51-61) ispitanika gotovo podjednako zastupljene u uzorku. Žene braniteljice čine manje od 1% ispitanika.(Podatak o ukupnom broju žena pripadnica braniteljske populacije Otoka Ivanića…….).

U ovom uzorku ispitanika, anketi se najviše odazvalo stanovnika Križa (48,46%) i Ivanić-Grada (43,38%).

U odnosu na radni status, više od 43% ispitanika je zaposleno, korisnika vojne mirovine je 24% dok u nezaposlene ispitanika u vrijeme provođenja ankete ubrajamo oko 15% ispitanika. Sukladno navedenome, nešto manje od 10% ispitanika su bez prihoda. Više od 70% ispitanika živi u bračnoj zajednici, dok je samaca oko 14%. Svega oko 14% nema riješeno stambeno pitanje.

Većinu strukture ispitanika čine dragovoljci (54,81%) među kojima 13% ima status RVI. Na veterane otpada 42% ispitanika od kojih je 3% RVI. Ispitanici Otoka Ivanića su u najvećem postotku u Domovinskom ratu sudjelovali kao pripadnici pričuvnog sastava HVa (72,41%), dok je među pripadnicima MUPa (10,35%) djelatni sastav najzastupljeniji a8635%). Svega 2,5% ispitanika je tijekom Domovinskog rata bilo je obuhvaćeno i postrojbama HVa i MUPa, i to u kombinaciji djelatnog i pričuvnog sastava. 1% ispitanika otpada na postrojbe specijalne policije.

Vrlo je zanimljiv podatak da je ukupno 551 ispitanika tijekom Domovinskog rata bilo aktivno u ukupno 55 različitih postrojbi koje su pojedinačno navedene u Tablici 10a. Dok je 61% ispitanika bio angažiran u samo jednoj postrojbi, gotovo 30 % ih je tijekom Domovinskog rata bilo angažirano u dvije postrojbe. Nešto više od 8% promijenilo je tri, odnosno, četiri postrojbe.

Zanimljivo je također činjenica kako su tek nešto više od polovice ispitanika (52,45%) članovi u braniteljskim udrugama, raspoređenih unutar ukupno 18 udruga.

Više od 86% ispitanika smatra kako je položaj branitelja u društvu loš (63,34%) i jako loš. Iako je gotovo dvije trećine ispitanika iskazalo zadovoljstvo odnosom liječnika prema braniteljima, svega ih je 10% mišljenja kako nije potrebno osnivanje bolnica samo za branitelje. Dočim se za mogući budući smještaj u domove starije i nemoćne osobe koji bi bili namijenjeni za branitelje i njihove obitelji zainteresirano oko 80% ispitanika, preko 97% ih je mišljenja kako bi država trebala osigurati takav smještaj.

Kvalitativna analiza varijabli

Ispitanici su opisno odgovarali na tri postavljena pitanja koja su obuhvaćala odgovore o osobama odgovornim za položaj branitelja u društvu (Tablica 19), prijedlozima za poboljšanje položaja branitelja (Tablica 20) te o uočenim ili dijagnosticiranim zdravstvenim poteškoćama i oboljenjima (Tablica 21).

**TABLICA 19. Tko je odgovoran za položaj branitelja u društvu**

|  |  |  |
| --- | --- | --- |
| STAV | N | % |
| Vlada RH, Država i državna ministarstva | 316 | 57,35 |
| Lokalna samouprava, političari i političke stranke | 58 | 10,53 |
| Ministar i ministarstvo branitelja | 43 | 7,8 |
| Sami branitelji | 75 | 13,61 |
| Rukovodstva braniteljskih udruga na svim nivoima | 24 | 4,36 |
| Ostalo (nitko, pojedinci.) | 35 | 6,35 |
| UKUPNO | 551 |  |

Iz Tablice 19. je vidljivo kako preko 67% ispitanika za loš položaj branitelja smatra odgovornima tijela državne odnosno lokalne uprave i samouprave. Zanimljivo je podatak kako ih oko 13% drži odgovornima same branitelje, odnosno, ministarstvo branitelja (7,8%) ili predsjednike braniteljskih udruga (4,36).

**TABLICA 20. Prijedlozi za poboljšanje stanja branitelja**

|  |  |  |
| --- | --- | --- |
| PRIJEDLOZI | N | % |
| Poboljšati Zakon o braniteljima te ga pravično i dosljedno provoditi | 145 | 26,32 |
| Poboljšati status te skrb i brigu o braniteljima | 119 | 21,6 |
| Poboljšati odnos društva prema branitelja | 69 | 12,52 |
| Ništa | 68 | 12,34 |
| Provesti reviziju svih branitelja i RVI | 58 | 10,53 |
| Ujediniti branitelje u jednu udrugu | 48 | 8,71 |
| Izbaciti politiku iz braniteljskih udruga | 19 | 3,45 |
| Ustavom zaštititi Domovinski rat i status branitelja | 15 | 2,72 |
| Poštovati Domovinski rat i branitelje | 10 | 1,82 |
| UKUPNO | 551 |  |

Iz Tablice 20. iščitavamo kako 47% ispitanika misli kako bi se dodatnim jačanjem zakonskih prava, skrbi i brige o braniteljima moglo utjecati na poboljšanje stanja branitelja. Preko 12% predlaže poboljšanje odnosa društva prema braniteljima bez konkretnih mjera, a podjednako ih ne predlaže ništa. Zanimljivo je kako se svega 3,45 izjasnilo za izbacivanje politike iz redova braniteljskih udruga.

**TABLICA 21. Zdravstvene poteškoće**

|  |  |  |  |
| --- | --- | --- | --- |
|  | **POTEŠKOĆE I BOLESTI** | **N** | **%** |
| PSIHIČKO ZDRAVLJE ISPITANIKA | **PTSP** | 40 | **7,26** |
| Depresija | 3 | 0,54 |
| Shizofrenija | 1 | 0,18 |
| Nesanica | 3 | 0,54 |
| Alkoholizam | 10 | 1,82 |
| Pokušaj suicida | 1 | 0,18 |
| KARDIOVASKULARNI PROBLEMI | Srčani udar | 16 | 2,9 |
| Moždani udar | 10 | 1,82 |
| **Visoki krvni tlak** | 77 | **13,98** |
|  | Proširene vene | 3 | 0,54 |
| LOKOMOTORNI SUSTAV | **S kralježnicom i zglobovima** | **127** | **23,05** |
| MALIGNA OBOLJENJA | Dijagnosticirani tumori | 13 | 2,36 |
| OSTALO | Dišni sustav | 12 | 2,18 |
| Dijabetes | 34 | 6,17 |
| Sluh i vid | 27 | 4,9 |
| Posljedice ranjavanja | 58 | 10,53 |
|  |  |  |  |
| **BEZ ZDRAVSTVENIH SMETNJI** |  | 175 | **31,76** |
|  |  |  |  |

Iz tablice 21. je vidljivo kako manje od jedne trećine ne osjeća zdravstvene smetnje. Najviše ispitanika (23%) iskazuje smetnje i oboljenja kralježnice i zglobova, zatim slijedi visoki tlak (13,98%) te PTSP (7,26%). Ispitanici iskazuju 2,36% malignih oboljenja.

U usporedbi s preliminarnim rezultatima prve fazeznanstveno-istraživačkog projekta "*Praćenje pobola i smrtnosti hrvatskih branitelja iz Domovinskog rata i članova njihovih obitelji"* na uzorku od gotovo 502.000 braniteljaiz 2012. g., koji ukazuju „kako je najveći broj preminulih osoba umro od novotvorina (tumora), potom slijede preminuli od bolesti cirkulacijskog sustava (infarkt, moždani udar i sl.), te od posljedica ozljeda, trovanja i drugih sličnih uzroka. Prema postojećim podacima primarni uzrok smrtnosti u općoj populaciji u Republici Hrvatskoj su bolesti cirkulacijskog i krvožilnog sustava, dok su prema gore navedenim preliminarnim rezultatima primarni uzrok smrtnosti u populaciji hrvatskih branitelja novotvorine (tumori)[[1]](#footnote-1)“.

Etička načela

Ispitanici koji su se odazvali anketi su upoznati s ciljevima i svrhom istraživanja. Odlučili su sudjelovati u istraživanju te su dali suglasnost za korištenjem svih dobivenih informacija sukladno svrsi. U svim postupcima i etapama istraživanja, kao i prilikom obrade i interpretacije podataka, poštivana su sva etička načela i norme primjenjive na ove uzorke ispitanika.

**Zaključna razmatranja**

U vremenu između provedbe istraživanja do ove obrade rezultata, stupio je na snagu **novi Zakon o hrvatskim braniteljima iz Domovinskog rata i članovima njihovih obitelji** (NN 121/17) kojim se proširuju prava branitelja u svrhu pružanja sveobuhvatne skrbi prilagođenu njihovim potrebama. Postojanje ovakvog zakonskog okvira u doba provedbe istraživanja bi zasigurno imalo utjecaja na sadržaj anketnih pitanja.

U vrijeme objave navedenog natječaja i kreiranja anketnog upitnika (2016. g.), pojava i rad **veteranskih bolnica i koordinatora za braniteljsku populaciju** je još uvijek predstavljala novitet, kako u očima javnosti tako i među samim braniteljima. S današnje točke gledišta, pitanje o veteranskim bolnicama i s njim povezani odgovori, zastarjeli su.

Međutim, valja istaknuti kako prikupljeni odgovori na pitanja vezana uz **vrste i nazive ratnih postrojbi tijekom sudjelovanja ispitanika Otoka Ivanića u Domovinskom ratu** predstavljaju prve sistematizirane informacije takve vrste i na lokalnoj i na nacionalnoj razini. U brojnosti i raznovrsnosti navedenih postrojbi ogleda se objektivno uvjetovan razvoj ratnih i vojnih događanja/politika/ te sasvim sigurno predstavljaju dodanu vrijednost ove ankete.

Isto vrijedi i za odgovore na pitanje o **potrebi i interesu o osnivanju domova za starije i nemoćne osobe namijenjenih braniteljskoj populaciji**, uz podršku lokalne samouprave, odnosno države. Podatak da je od ukupno 551 ispitanika njih gotovo 80% zainteresirano za mogućnost smještaja u domove takvog tipa, predstavlja snažan putokaz za aktivnije sudjelovanje jedinica lokalne i regionalne samouprave u provođenju politike i specifičnih programa dodatne skrbi za branitelje.

Na osnovu svega iznesenog, razvidno je kako **ovo istraživanje treba shvatiti kao svojevrsni pilot projekt** kojim se pristupilo u namjeri stvaranja preliminarne baze podataka o braniteljima. Iako sama anketa obiluje određenim nedostacima (nedostaje dio pitanja iz sociodemografskog spektra poput mjesta rođenja, stupnja obrazovanja; o novom modelu uključivanja u sustav rada; uvid u socijalnu podršku, zatim podaci o članovima obitelji i dr.), **dobiveni rezultati predstavljaju dobru podlogu za daljnja istraživanja u tom području.**

**Pilot studija „POSTANI VIDLJIV“**

Iniciranje istraživanja i prikupljanje podataka:

1. HVIDRA Ivanić-Grad
2. Branitelji volonteri
3. Josipa Crnoja Bartolić

Obrada podataka:

1. Goran Leš
2. Nenad Vujanić
3. doc.dr.sc. Željka Bagarić

1. <https://branitelji.gov.hr/> [↑](#footnote-ref-1)